Euroopan yhteisöön suuntautuvaa puutavaran tuontia koskevan FLEGT-lupajärjestelmän perustamisesta 20 päivänä joulukuuta 2005 annetussa asetuksessa (EY) N:o 2173/2005 tarkoitettu vuotuinen yhteenvetokertomus FLEGT-lupajärjestelmän täytäntöönpanosta vuonna 2017

FLEGT-asetuksen mukaan jäsenvaltioiden on nimettävä toimivaltainen viranomainen tai toimivaltaiset viranomaiset ja määräämään tehokkaita, oikeasuhteisia ja varoittavia seuraamuksia asetuksen soveltamisen valvomiseksi. Kansalliset kertomukset ovat keino arvioida täytäntöönpanon tilannetta ja eri jäsenvaltioiden välillä saavutettua yhdenmukaisuuden tasoa.

Jäsenvaltioiden raportoinnin helpottamiseksi komissio on vahvistanut kertomuksen mallin 8 artiklan 2 kohdan mukaisesti. FLEGT-lupajärjestelmän seurannan helpottamiseksi malli sisältää 8 artiklan 1 kohdassa vaadittujen tietojen lisäksi myös olennaiset tiedot jäsenvaltioiden keskeisistä FLEGT-asetuksen mukaisista velvoitteista (esimerkiksi nimetty toimivaltainen viranomainen / nimetyt toimivaltaiset viranomaiset ja seuraamukset) sekä tiedot järjestelmän täytäntöönpanon käytännön näkökohdista.

(c)niiden tapausten lukumäärä ja puutuotteiden määrä, joiden osalta on sovellettu 6 artiklan 1 kohtaa –tavaraeristä, jotka eivät kuulu FLEGT-luvan piiriin .

UNEP-WCMC:n komissiolle laatima yksityiskohtaisempi analyysi kansallisista kertomuksista on saatavilla komission verkkosivustolla. Sen mukaan vain 21 jäsenvaltiota toimitti kertomuksensa määräaikaan mennessä.

Jäsenvaltioiden on FLEGT-asetuksen 8 artiklan 1 kohdan mukaisesti toimitettava vuosittain edellisen kalenterivuoden kattava kertomus.

FLEGT-asetuksessa vahvistetaan FLEGT-lupajärjestelmän täytäntöönpanoon liittyvät säännöt: puuta tuottavien maiden kanssa tehdään vapaaehtoisia kumppanuussopimuksia, joihin sisältyy vaatimus siitä, että FLEGT-kumppanuusmaista peräisin olevilla puutuotteilla on FLEGT-lupa.

Euroopan unioni (EU) hyväksyi 20. joulukuuta 2005 asetuksen (EY) N:o 2173/2005 Euroopan yhteisöön suuntautuvaa puutavaran tuontia koskevan FLEGT-lupajärjestelmän perustamisesta, jäljempänä ’FLEGT-asetus’, osana vuonna 2003 hyväksytyn metsälainsäädännön soveltamisen valvontaa, metsähallintoa ja puukauppaa (Forest Law Enforcement, Governance and Trade – FLEGT) koskevan EU:n toimintasuunnitelman täytäntöönpanoa. Vuonna 2008 komissio antoi myös täytäntöönpanoasetuksen (EY) N:o 1024/2008 , jossa vahvistetaan yksityiskohtaiset toimenpiteet FLEGT-asetuksen täytäntöönpanemiseksi.

Euroopan yhteisöön suuntautuvaa puutavaran tuontia koskevan FLEGT-lupajärjestelmän perustamisesta 20 päivänä joulukuuta 2005 annetussa asetuksessa (EY) N:o 2173/2005 tarkoitettu vuotuinen yhteenvetokertomus FLEGT-lupajärjestelmän täytäntöönpanosta vuonna 2017

Yhdeksässä jäsenvaltiossa tulliviranomainen on nimetty FLEGT-luvista vastaavaksi toimivaltaiseksi viranomaiseksi tai osaksi toimivaltaista viranomaista. Sen sijaan 19 jäsenvaltiossa tulli ja toimivaltainen viranomainen ovat eri viranomaiset. Näissä jäsenvaltioissa on tärkeää, että käytössä ovat järjestelyt, joilla varmistetaan, että viranomaiset voivat tehdä tehokkaasti yhteistyötä FLEGT-lupien käsittelemiseksi. Toimivaltaisen viranomaisen on voitava delegoida asiaankuuluvat tehtävät tullille ja saada tiedot, joita tarvitaan sen varmistamiseksi, että FLEGT-lupa vastaa tiettyä tavaraerää. Tehtävien delegointi on järjestetty kaikissa näissä jäsenvaltioissa sopimuksella tai yhteisymmärryspöytäkirjalla. Tietojenvaihdon tiheys ja järjestely vaihtelivat jäsenvaltiosta toiseen.

FLEGT-asetuksen 7 artiklan 1 kohdan mukaan kaikkien jäsenvaltioiden on nimettävä toimivaltainen viranomainen tai toimivaltaiset viranomaiset , ja yhtä jäsenvaltiota (Portugali) lukuun ottamatta kaikki jäsenvaltiot ovat toimittaneet tiedot säädöksestä, jolla toimivaltaiset viranomaiset nimetään.

FLEGIT/TRACES-järjestelmää käytettiin FLEGT-lupien käsittelyyn 20 jäsenvaltiossa, ja yhdeksän jäsenvaltiota käytti kansallisia järjestelmiä; Itävalta ilmoitti käyttäneensä sekä FLEGIT/TRACES-järjestelmää että kansallista järjestelmää. Jäsenvaltiot ilmoittivat myös muodon, jossa FLEGT-luvat toimitettiin; 14 jäsenvaltiota ilmoitti vastaanottaneensa FLEGT-lupia useammassa kuin yhdessä muodossa. Kaiken kaikkiaan 19 jäsenvaltiota ilmoitti paperilupien toimituksesta, 18 ilmoitti FLEGIT/TRACES-järjestelmän kautta toimituista luvista, kolme ilmoitti vastaanottaneensa lupia kansallisten sähköisten järjestelmien kautta ja kaksi sähköpostitse.

2.3FLEGT-lupien ja tavaraerien lisätarkastukset

FLEGT-asetuksen 5 artiklan 4 kohdan mukaan toimivaltaisten viranomaisten on päätettävä tavaraerien lisätarkastuksen tarpeesta käyttämällä riskeihin perustuvaa lähestymistapaa. 22 jäsenvaltiolla on säännöksiä FLEGT-lupia koskevien lisätarkastusten tekemisestä, ja 23 jäsenvaltiolla on säännöksiä FLEGT-tavaraeriä koskevien lisätarkastusten tekemisestä (liite B, taulukot 1 ja 2). Yhteensä 1 144 FLEGT-luvalle tehtiin lisätarkastus vuonna 2017 (esimerkiksi ottamalla yhteyttä Indonesian lupatiedotusyksikköön LIU:hun lisätarkastuksen vuoksi), ja tarkastuksia teki 17 jäsenvaltiota. Lisäksi Alankomaat ilmoitti tehneensä päivittäin lisätarkastuksia, mutta se ei kirjannut tarkastusten määrää rajoittaakseen hallinnollista rasitusta.

Jäsenvaltiot käyttivät useita riskiperusteita selvittääkseen, tarvitaanko FLEGT-luvasta tai tavaraerästä lisätarkastusta, myös tapauksissa, joissa FLEGT-luvan tietojen ja muiden asiakirjojen välillä oli yhteensopimattomuuksia (liite B, taulukot 1 ja 2). Yhteensä 19 jäsenvaltiota ilmoitti käyttäneensä SILK:ta, puutavaran laillisuutta koskevaa Indonesian tietojärjestelmää, tarkastaakseen toimijoilta saamansa FLEGT-luvat. Näistä kuusi jäsenvaltioita ilmoitti käyttäneensä SILK:ta ”joskus”.

Vuonna 2017 12 jäsenvaltiota teki yhteensä 218 fyysistä tarkastusta FLEGT-luvallisille tavaraerille, ja tavaraerät vastasivat FLEGT-luvan tietoja 94,6 prosentissa tapauksista.

Komissio on toimittanut täytäntöönpanoasetuksen (EY) N:o 1024/2008 3 artiklan 2 kohdan mukaisesti – ja toimittaa tarvittaessa edelleen – jäsenvaltioille Indonesian nimeämien lupaviranomaisten nimet ja muut asiaankuuluvat tiedot, oikeaksi todistetut näytteet kunkin lupaviranomaisen leimoista ja allekirjoituksista sekä näytteet Indonesian käyttämästä FLEGT-luvan mallista.

2.4Seuraamuksia koskevat säännökset

FLEGT-asetuksen 5 artiklan 8 kohdassa säädetään seuraavaa: ”Kunkin jäsenvaltion on määrättävä tämän asetuksen säännösten rikkomisesta aiheutuvat rangaistukset. Niiden on oltava tehokkaita, oikeasuhteisia ja varoittavia.” Yhteensä 18 jäsenvaltiota on antanut säännöksiä hallinnollisista sakoista, 16 jäsenvaltiota rikosoikeudellisista sakoista, 20 jäsenvaltiota vankeusrangaistuksesta, viisi jäsenvaltiota kaupankäyntiluvan keskeyttämisestä ja kahdeksan jäsenvaltiota korjaavia toimenpiteitä koskevista ilmoituksista tai varoituskirjeistä. Pisimmät mahdolliset vankeusrangaistukset vaihtelevat yhdestä kuukaudesta 15 vuoteen (16 jäsenvaltiota ilmoitti 1–5 vuoden mahdollisesta enimmäisrangaistuksesta).

FLEGT-asetuksen 5 artiklan 7 kohdan mukaan tulli voi lykätä puutuotteiden luovuttamista tai pidättää ne, jos tullilla on aihetta uskoa, ettei lupa mahdollisesti ole voimassa. Yhteensä 23 jäsenvaltiota ilmoitti, että ne voivat takavarikoida puutuotteita, ja 21 jäsenvaltiota ilmoitti, että takavarikoidun puutavaran luovuttamisesta säädetään kansallisessa lainsäädännössä (kaavio 4). Niistä jäsenvaltioista, joissa takavarikoidun puutavaran luovuttamisesta säädetään kansallisessa lainsäädännössä, 10 ilmoitti, että se on tullin vastuulla, ja viisi ilmoitti, että se on toimivaltaisen viranomaisen vastuulla.

A) B)

Kaavio 4: Jäsenvaltiot, joissa sovelletaan A) seuraamuksia, jotka käsittävät puutavaraerien takavarikoinnin tai menetetyksi tuomitsemisen, ja B) joiden kansallisessa lainsäädännössä säädetään takavarikoidun puutavaran luovuttamisesta.

2.5Sovelletut seuraamukset

Vuonna 2017 yhteensä 11 jäsenvaltiota ilmoitti jättäneensä hyväksymättä yhteensä 107 FLEGT-lupaa, ja eniten niitä hylkäsi Italia (63) (kaavio 5). Vuonna 2017 kaksi jäsenvaltiota (Itävalta ja Viro) sovelsi 6 artiklan 1 kohtaa yhteensä neljään tapaukseen, joiden paino oli 4 475 kilogrammaa, ja kaikki niistä johtivat hallinnollisiin seuraamuksiin. Yksi jäsenvaltio (Saksa) sovelsi 6 artiklan 2 kohtaa, väitetyn väärennetyn luvan vuoksi.

Kaavio 5: Hyväksymättä jääneiden FLEGT-lupien määrä vuonna 2017.

2.6FLEGT-lupien käsittelymaksut

Jäsenvaltiot voivat periä maksuja FLEGT-lupien käsittelystä FLEGT-asetuksen 5 artiklan 6 kohdan mukaisesti. Kuusi jäsenvaltiota ilmoitti tehneensä niin, ja maksut vaihtelivat noin 11 eurosta (9,60 Englannin puntaa) 105,90 euroon (liite B, taulukko 3).